open-index/open-wikipedia-markdown huggingface dataset:
Rogaland Venstre

**Rogaland Venstre** er partiet Venstres fylkesorganisasjon i Rogaland. Rogaland Venstre ledes av Bjarte Espeland Horpestad fra Karmøy, med Mia Bruvik som 1. nestleder og Unni Fuglestad som 2. nestleder. Rogaland Venstre har to medlemmer av Rogaland fylkesting og har vært i posisjon siden 2015.

## Organisasjon
Fylkeslagets høyeste organ er årsmøtet, som avholdes innen utgangen av februar hvert år. Årsmøtet består av valgte delegater fra alle lokallagene i Rogaland, styret i fylkeslaget og Rogaland Unge Venstre.

Fylkesstyret består av seks medlemmer, pluss en representant fra Rogaland Unge Venstre og en representant fra Rogaland Venstrekvinnelag. I tillegg tiltrer leder av fylkestingsgruppen med tale- og forslagsrett, og eventuelle sentralstyremedlemmer fra Rogaland er også faste observatører med tale- og forslagsrett. Styret velges for to år om gangen.
;Fylkesstyret i Rogaland Venstre 

## Ledere
Fylkesorganisasjonen for Venstre i Rogaland ble etablert 5. januar 1921: 

## Stortingsrepresentanter

## Referanser


## Eksterne lenker
* Rogaland Venstres nettside
Pierre Kipré

**Pierre Kipré** er en ivoriansk historiker og forfatter. Han kommer fra Daloa, vest i landet. Kipré har utdannelse fra École normale supérieure, og ble utnevnt som utdanningsminister etter Saliou Toure. Han har også vært landets ambassadør i Frankrike. 

I 1987 ble han tildelt Noma-prisen for verket *Villes de Côte d’Ivoire, 1893-1940*.

## Utgivelser
### Egne utgivelser
* 2010, *Les migrations en Afrique de l’Ouest et la fabrication de l’étranger, Abidjan*
* 2009, *Inventaire critique des manuels d’histoire en Afrique francophone*
* 2006, *Intégration régionale et développement rural en Afrique de l’Ouest*
* 2005, *Côte d’Ivoire- La formation d’un peuple*
* 2005, (med S. Brunel og M-A. Pérouse de Montclos), *L’aide au Tiers-monde à quoi bon ? Les éditions de l’Atelier*
* 2000, *Démocratie et société en Côte d’Ivoire, essai politique*
* 1991, *Histoire de Côte d’Ivoire, collection « Manuels du premier cycle*
* 1989, *Le congrès de Bamako ou la naissance du R.D.A.*
* 1988, *La Côte d’Ivoire coloniale (1890–1940)*
* 1987, *Les relations internationales : de la Première Guerre Mondiale à la crise cubaine de 1962*
* 1986, *Villes de Côte d’Ivoire (1893–1940)- t 2 : Economie et société urbaine*
* 1985, *Villes de Côte d’Ivoire (1893–1940)- t 1 : La fondation des villes, Abidjan, N.E.A.*
* 1985, *Daloa, une cité dans l’histoire*
* 1975, *Le Président Félix Houphouët-Boigny et la Nation ivoirienne, recueil de textes annotés, précédé d’une présentation*

### Som redaktør
* 2011 (sammen med Aké G-M. Ngbo), *Conflits régionaux et indépendances nationales en Afrique de l’Ouest*
* 2011 (sammen med Aké G-M. Ngbo), *Les conditions économiques de l’indépendance à l’ère de la mondialisation- Mythes et réalités en Afrique de l’Ouest*
* 1992, (sammen med L. Harding) *Commerce et commerçants en Afrique – La Côte d’Ivoire*

### Annet
Han har også bidratt i over førti kollektive utgivelser.

## Referanser
Tylopaedia sardonyx

***Tylopaedia sardonyx*** er en dagsommerfugl som hører til familien glansvinger (Lycaenidae).  

## Utseende
En middelsstor (vingespenn 32-50 millimeter), brun og oransje dagsommerfugl. Oversiden av vingene er matt oransje i den indre delen, for det meste brunlig i den ytre. Undersiden av forvingen er matt oransje med svartkantede, sølvfargede flekker, mens undersiden av bakvingen er gråbrun med et smalt, sølvfargede tverrbånd og to kortere streker. Bakvingen ender i en kort stjert, og innerkanten er litt innbuktet.

## Levevis
Larvene utvikler seg på busker i slektene *Aspalathus* (Fabaceae), *Phylica* (Rhamnaceae) og *Euclea* (Ebenaceae).

## Utbredelse
Denne arten er utbredt i Sør-Afrika.

## Systematisk inndeling

* sommerfugler (Lepidoptera)
** gruppe / overfamilie dagsommerfugler (Papilionoidea) 
*** familie glansvinger (Lycaenidae) 
**** undergruppe Lycaeninae (i vid forstand)
***** underfamilie Aphnaeinae
****** slekten *[[Tylopaedia]]* Tite & Dickson, 1973
******* ***Tylopaedia sardonyx*** (Trimen, 1868)

## Kilder
* Brower, Andrew V. Z. 2007. ''Tylopaedia'' i The Tree of Life Web Project, http://tolweb.org/
* www.funet.fi – ''Tylopaedia''

## Eksterne lenker
* 
* Bilde av arten
Vansomerenia rogersi

***Vansomerenia rogersi*** er en dagsommerfugl som hører til familien glansvinger (Lycaenidae).

## Utbredelse
Denne arten er utbredt i Kenya og Tanzania.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** undergruppe **[[Lycaeninae]]** (i vid forstand)
***** underfamilie **[[Aphnaeinae]]**
****** slekten *[[Vansomerenia]]* Heath, 1997
******* *Vansomerenia rogersi* (Riley, 1932)

## Kilder

* Brower, Andrew V. Z. 2007. ''Vansomerenia'' i The Tree of Life Web Project, http://tolweb.org/
* www.funet.fi – ''Vansomerenia''

## Eksterne lenker
*
Jette Gottlieb

**Jette Ryde Gottlieb** (født 23. september 1948 i København) er en dansk politiker som har representert Enhedslisten i Folketinget 1994–2001, i Københavns borgerrepresentasjon 2006–2010, og på nytt i Folketinget fra 2019.

Jette Gottlieb ble student fra N. Zahles skole i København i 1966 og ble cand.scient. i geografi og samfunnsfag i 1976. I 1986 ble hun utlært tømrer ved Langhoff & Søn.

Hun har arbeidet som gymnaslærer ved Det Frie Gymnasium 1972–1979 og ved Rødovre Statsskole 1978–1982. Fra 1986 til 1992 arbeidet hun som tømrer ved forskjellige firmaer.

Jette Gottlieb var medlem av ledelsen for Dansk Ungdoms Fællesråd 1968–1969 og Venstresocialisternes hovedbestyrelse 1973–1976 og igjen 1984–1990. Fra 1986 var hun medlem av bestyrelsen for Snekker- og Tømrerforbundet i København og fra 1989 til 1995 for Enhedslistens hovedbestyrelse.

Hun stilte til valg til Folketinget første gang i 1990, da hun ble nominert av Enhedslisten i Nørrebro- og Bispeengkretsene i København. I 1994 stilte hun i Bispeeng- og Brønshøjkretsene, og ble innvalgt i Folketinget, og gjenvalgt i 1998 fra Brønshøjkretsen. I 1998 fikk hun opphevet sin parlamentariske immunitet fordi hun som en protestaksjon mot nye parkeringsregler i København kommune hadde begått hærverk ved å male kantsteiner gule. Hun ble etterfølgende dømt for aksjonen. Hun gikk ut av Folketinget i 2001.

Hun var medlem av Københavns borgerrepresentasjon 2006–2010, og satt i kommunens beskjeftigelse- og integreringsutvalg.

## Referanser


## Eksterne lenker
*
Trudgjelme

**Trudgjelme** (norrønt: *Þrúðgelmir*, i engelsk litteratur: *Thrudgelmir*) er i norrøn mytologi faren til jotnen Bergelme og stamfaren til alle jotner. Han ble skapt av kjempen Aurgjelme (Yme) som et resultat av at bena hadde paret seg med hverandre. Trudgjelme hadde seks hoder, og ble drept da Odin og brødrene hans gjorde oppgjør mot kjempen Yme og slekten hans.

## Kilder
Trudgjelme omtales bare i eddadiktet Vavtrudnesmål i Den eldre Edda i versene 29 til 35. Snorre Sturlason omtaler ikke Trudgjelme i Den yngre Edda.

## Referanser


## Eksterne lenker
*Vafþrúðnismál (norrønt), heimskringla.no
*[Vavtrudnesmål, til riksmål ved G. A. Gjessing, heimskringla.no](http://heimskringla.no/wiki/Vavthrudnesord_(Vaf%C3%BEr%C3%BA%C3%BEnesm%C7%AB%CC%81l))
Guatemala under OL

**[[Guatemala]]** deltok første gang i olympiske leker i Sommer-OL 1952 i Helsingfors, men deltok ikke igjen før Sommer-OL 1968 i Mexico by. De har siden deltatt i samtlige påfølgende sommerleker. Guatemalas hittil eneste deltakelse i vinterlekene var i Vinter-OL 1988 i Calgary. Guatemala vant sin første medalje i Sommer-OL 2012 i London.

## Medaljeoversikter

## Eksterne lenker
* Guatemalas OL-statistikk på Olympedia.org
* Guatemalas OL-statistikk  på Sports-reference.com
Guinea under OL

**[[Guinea]]** deltok første gang i olympiske leker under Sommer-OL 1968 i Mexico by, men deltok ikke igjen før under Sommer-OL 1980 i Moskva. De har siden deltatt i samtlige påfølgende sommerleker, men har aldri deltatt i vinterlekene. Guinea har aldri vunnet noen medalje. 

## Medaljeoversikt

## Eksterne lenker
* Guineas OL-statistikk på Olympedia.org
* Guineas OL-statistikk  på Sports-reference.com
Gopuram

En **gopuram** eller **gopura** er et monumentalt tårn, vanligvis med dekorasjoner, ved inngangen til et tempel, spesielt i det sydlige India. Dette utgjør en fremtredende del av hindutempler i dravidisk arkitektur. 
Tårnene fungerer som porter gjennom veggene som omslutter tempelkomplekset.

Opphavet til gopuramer kan spores til tidlige bygg fra de tamilske kongene i Pallava-dynastiet. I det tolvte århundre under Pandya-dynastiet ble disse inngangsportalene en dominerende del av templenes ytre. De overskygget etterhvert de indre helligdommer som ble skjult av gopuramenes kollosale størrelse. 
De dominerte også de indre i dekorasjoner. Ofte har et tempel mer enn en gopuram.

En koil (den tamilske betegnelsen på den spesielle arkitekturen) kan ha flere gopuramer. De kan være i flere inngjerdinger av den sentrale helligdommen. Veggene danner gjerne rektangler, og gopuramene er midt på hver side.

## Etymologi
Ordet er dannet av to tamilske ord, கோ (Kō) og புறம்(puram), som betyr henholdsvis «konge» og «eksteriør».
 
Det stammer fra Sangam-perioden og var da kjent som ஓங்கு நிலை வாயில் (ōngu nilai vāyil), som betyr «uforgjengelig port».

## Arkitektur

En gopuram er vanligvis rektangulær med dører av tre på bakkenivå. Dørene er ofte rikt dekorert. Høyere oppe er flere etasjer som gradvis blir mindre etterhvert som tårnet smalner. Vanligvis er tårnet avsluttet med et tønnehvelvet tak.

Gopuramer er overdådig dekorert med skulpturer og utskjæringer, gjerne fargerikt male. Figurene skildrer diverse temaer fra hindu mytologien, i første rekke de som berører templets egen guddom.

## Galleri

Image:Tirumala temple.JPG|Tirumala Venkateswara Temple gopuram
Image:Hampi1.jpg|Gopuram i Virupaksha templet i Hampi
Image:Gopuram of Sri Mariamman Temple and Capital Tower, Singapore - 20020913.jpg|Gopuram og moderne tårn i Singapore
Image:Aathikoneswaram.jpg|Inngang med gopuram i Ati Konanayakar templet i Thampalakamam, Sri Lanka
Image:Gopuram Madurai.jpg|Toppen av en gopuram i Madurai
Image:Nanjangud_Temple_at_Night.jpg|Gopuram i Nanjangud templet om natten.
File:South gopuram of Dwaraka Tirumala temple.jpg|Gopuram i Dwaraka tirumala 
File:Side view Govindaraja swamy Gopuram Tirupati.JPG|Gopuram i Govindaraja swamy, Tirupati


## Referanser
Georg von Simson

**Georg von Simson** (født 1933) er en tysk indolog og *[[professor emeritus]]* ved Universitetet i Oslo.

Simson ble professor i indisk språk og litteratur ved Universitetet i Oslo i 1977 og gikk av i 2003. Forskningsområdet hans er sanskrit-litteratur, spesielt *[[Mahabharata]]* og buddhistiske tekster fra Sentral-Asia. Han har oversatt utdrag av *Mahabharata* til tysk.

## Referanser


## Eksterne lenker

* Persondata ved Columbia-universitetets bibliotek
Guinea-Bissau under OL

**[[Guinea-Bissau]]** deltok første gang i olympiske leker under Sommer-OL 1996 i Atlanta og har siden deltatt i samtlige påfølgende sommerleker. De debuterte i vinterlekene i Vinter-OL 2026 i Milano Cortina. Guinea-Bissau har aldri vunnet noen medalje.

## Medaljeoversikt

## Eksterne lenker
* Guinea-Bissaus OL-statistikk på Olympedia.org
* Guinea-Bissaus OL-statistikk  på Sports-reference.com
Loki Patera

**Loki Patera** er den største vulkanske nedsenkningen på Io, en av Jupiters måner, 202&nbsp;km i diameter.

Loki Patera er oppkalt etter den norrøne guden Loke.

## Se også
* Vulkanisme på Io
* Liste over vulkanske formasjoner på Io

## Referanser


## Eksterne lenker
* Loki Patera/NIMS at CICLOPS  
* "NIMS Observes Increased Activity at Loki Patera, Io", JPL Planetary Photojournal 
* "An Impact Genesis for Loki Patera?" ''Lunar and Planetary Science'' XXXVI (2005)
A Four Legged Friend

**«A Four Legged Friend»** er en amerikansk populærmusikksang, skrevet av Jack Brooks. Den ble fremført av Bob Hope og Roy Rogers i filmkomedien, *[[Sønn av blekansiktet]]* (*Son of Paleface*), fra 1952 

## Innspilte versjoner
*Roy Rogers («The King of Cowboys») with orchestra spilte også inn sangen i Hollywood 5. mars 1952. Den ble utgitt på 78-platen RCA Victor 20-4634 og på singlen RCA Victor 47-4634 (begge i USA)samt på 78-platene His Master's Voice BD&nbsp;1286 (i Storbritannia) og His Master's Voice A.L.&nbsp;3261 (i Norge)
*Bob Hope & Jimmy Wakely. Utgitt på 78-platen Capitol 2161 og på singlen Capitol F2161, begge i 1952. A-siden var «There's a Cloud in My Valley of Sunshine» 
*Andy Mackay. Utgitt på LP-platen, *In Search of Eddie Riff* (Island ILPS&nbsp;9278), i Storbritannia i 1974

## Norsk versjon
Arne Bendiksen har skrevet en norsk tekst. Den bærer tittelen «Min firbente venn».

### Innspilling
*Arne Bendiksen. Utgitt på 78-platen Philips P&nbsp;3056&nbsp;H i 1956 og på EP-platen Philips 421&nbsp;718&nbsp;PE. 

## Referanser
Gish Bar Patera

**Gish Bar Patera** er en patera, eller et komplekst krater på jupitermånen Io. Krateret har en størrelse på 106,3 ganger 115,0&nbsp;km og et areal på &nbsp;km².

NASAs romsonde *[[Galileo (romsonde)|Galileo]]* har oppdaget vulkansk aktivitet i Gish Bar Pateras historie, spesielt i 1996, og et nytt utbrudd ble oppdaget av *Galileo*s nærinfrarøde spektrometer i august 2001. Den vestlige delen av patereaen er for det meste grønn med noen lyse flekker mens den østlige delen er oransje. Den aktive nordvestlige regionen av Gish Bar Patera har en marmorert gulv fra flere utbrudd. Pateraens strømmer kan ha en sammensetning av silikater.

## Referanser
Personlig læringsnettverk

I motsetning til for eksempel nasjonalt læringsnettverk som er på nasjonalt nivå er PLN på personlig nivå. Det betyr at det er den læringen som foregår hos deg som individ  og det nettverket du bruker for å utvikle din egen læring som er innholdet i ditt PLN. Et PLN beskrives av hvordan du skaper, bruker og tar del i ulike former for ressurser i et nettverk. Du velger selv ressurser til ditt PLN som du anser som interessante for deg, for å utvikle deg og øke din kompetanse. Nettverket kan inneholde elementer eller noder som er både av analog og digital art.
Kjetil Gundersen

**Kjetil Gundersen** (født 16. mars 1985) er en norsk enduro- og motocrosskjører. Han er Norges yngste, gjennom tidene, som har vunnet tre NM-titler i løpet av samme sesong i grenen motocross. Det skjedde i 2001, da han vant både 125 Junior, 125 Åpen og 250/500 Åpen.

Gundersen har med seg totalt 13 NM-titler i motocross og enduro. Han er også eneste utøver med NM-tittel i både motocross, enduro og rc (radiostyrt bil).

I 2017 vant han verdens største enduroløp, Gotland Grand National.

## Meritter
* Jr. Norgesmester i motocross 125 cm³ 2000
* Jr. Norgesmester i motocross 125 cm³ 2001
* Norgesmester i motocross 125 cm³ Åpen 2001
* Norgesmester i motocross 250/500 Åpen 2001
* Norgesmester radiostyrt bil 1/12 track 2004
* 1.-plass jr.  i verdens største enduroløp, Gotland Grand National 2006
* Norgesmester i motocross MX2 2010
* Norgesmester i enduro 2012, 2014, 2015, 2016, 2018
* 1.plass Gotland Grand National2018
* Vunnet flere etapper i enduro-VM

## Referanser
Bitterfissen Bethany

**Bitterfissen Bethany** var en dansk anonym blogger som i høsten 2011 i Danmark ble kjent for sin skarpt debatterende tone i mediene. Bloggeren er siden fremstått med sitt fulle navn. 

Bethany blogger som en enslig mor til flere barn, deriblant et adoptert. Hun drikker gjerne en Fernet Branca på den lokale bodega såvel som hjemme, og forsøker ikke å legge skjul på sine ev. hukommelsestap. Hun går heller ikke av veien for amorøse affærer i ny og ne. 

Bethany er blitt særlig kjent for å sparke til personer – ikke minst til medsøstre – som i hennes øyne sparker nedad samtidig som de dyrker selvtilfredshet, kynisme, spelt, zumba, designmøbler og egoisme. Det danske forlaget *Turbulenz* utga hennes bok *En bitterfisses bekendelser* den 29. februar 2012. Avisen Politikens journalist Bettina Heltberg omtaler den som tabubelagt barnslighet, og forbigår den med 0 hjerter av 6 mulige. Siden er bloggeren fremstått med sitt fulle navn; Jeanett Veronica Hindberg (født 1972). I 2014 utkom hennes andre bok *PS. Trænger til flødeskum (og diller). En næsten sandfærdig dagbog*, på forlaget Turbine.

## Referanser


## Eksterne lenker
* ''Bitterfissen Bethanys blogg''
* Bitterfissen: ''Der er folk, der hader mig som pesten'' – politiken.dk
Storstraumen (Ullsfjord)

**Storstraumen** er en tidevannsstrøm i Tromsø kommune i Troms. Den ligger mellom Skarmunken i vest og Straumsnes i øst, og er 450 meter bred på det smaleste og rundt en kilometer lang. Dybden er rundt 10 meter. Storstraumen går mellom Ullsfjorden i nord og Sørfjorden, som er Ullsfjordens fortsettelse sør for Storstraumen, i sør. Den er dannet ved at vannet har brutt gjennom en endemorene fra slutten av siste istid.

## Referanser
Annæus Johannes Schjødt

**Annæus Johannes Schjødt** (født 2. mai 1857 i Kristiania, død 24. april 1923) var en norsk jurist og politiker. Han representerte Venstre på Stortinget 1895–1900, praktiserte i en årrekke som  høyesterettsadvokat og var Norges regjeringsadvokat fra 1917 til sin død i 1923. Han markerte seg som progressiv liberaler og var både medstifter og styremedlem i Norsk Kvinnesaksforening.

## Familie
Han var gift med kvinnesaksforkjemperen Laura Marie Rømcke (født i 1860), og fikk tre sønner som alle ble høyesterettsadvokater. Både han og ektefellen Laura var medstiftere av Norsk Kvinnesaksforening i 1884; begge var også styremedlemmer i foreningen i 1880-årene. Den nesteldste sønnen Annæus Schjødt d.e. (født 1888) skulle med tiden bli aktor i lagmannsrettssaken mot Vidkun Quisling. Hustruen Laura døde i 1893, og Annæus Johannes Schjødt giftet seg på nytt med journalisten og forfatteren Edle Hartmann Schjødt, som han i 1901 fikk datteren Siri med.

## Politiker
Han representerte partiet Venstre på Stortinget i perioden 1895–1900. Som stortingsmann var han innvalgt for valgkretsen Kristiania, Hønefoss og Kongsvinger.

## Jurist
Annæus Johannes Schjødt ble sakfører, og etter hvert høyesterettsadvokat.

I 1917 ble han utnevnt til regjeringsadvokat, et embete han hadde frem til sin død i 1923.

## Referanser


## Eksterne lenker
* 
*  Norsk biografisk leksikon om sønnen Annæus Schjødt d.e. – artikkelen omtaler innledningsvis Annæus Johannes Schjødt
*
Herisau

**Herisau** er hovedstaden i kantonen Appenzell Ausserrhoden i Sveits.

## Geografi
Herisau grenser i sør til kommunene Schwellbrunn, Waldstatt og Hundwil og i øst til kommunen Stein. I nord grenser Herisau til nabokantonen St. Gallen. 56,8% av arealet er utnyttet til landbruk, 27,1 er dekket av skog.

## Demografi og språk
Folketallet har gått tilbake med 5,2% i perioden fra 2000 til 2012. 17,9% av innbyggerne har utenlandsk statsborgerskap. 87% av folket snakket tysk, mens 3,8% har serbokroatisk og 3,4% italiensk som morsmål.

## Referanser


## Eksterne lenker
*
Pyretrin

**Pyretriner**, også kalt **pyrethrum**, er insektdrepende og -frastøtende stoffer fremstilt fra kurvplantene *[[Tanacetum cinerariifolium]]* og *[[Tanacetum coccineum]]*. Disse plantene ble i eldre systematikk regnet til slektene *[[Krysantemumslekta|Chrysanthemum]]* eller *[[Reinfannslekta|Pyrethrum]]*.

Plantene dyrkes i tempererte strøk som England og Tasmania, og i tropiske fjellområder i for eksempel Kenya og Ecuador. Stoffene brukes mest mot fluer, kakerlakker og mygg. Selv svært små mengder, for eksempel i røyken fra en myggspiral, ødelegger koordinasjonen så hunnmygger ikke klarer å stikke. De kan gi allergiske reaksjoner, men er ellers lite giftige for mennesker sammenlignet med andre insektmidler, og de brytes raskt ned i naturen.

Pyretroider er syntetisk fremstilte insektmidler som ligner på pyretriner.

## Litteratur
* 

## Referanser
Lavasjø

**Lavasjø** er en ansamling av lava, ofte basaltisk, ved jordoverflaten. Lavasjøer finnes i aktive vulkaner, oftest i krater eller annen fordypning.

## Permanente lavasjøer
* Erta Ale, Etiopia
* Mount Erebus, Antarktis
* Kīlauea, Hawaii
* Nyiragongo, Kongo-Kinshasa
* Marum, Vanuatu

## Referanser


## Eksterne lenker

* Lava lake in Nyiragongo Volcano crater, *Video on France 24 TV*
* Into the mouth of a volcano, video footage of lava lake in Vanuatu's Marum volcano
William Harris

**William Harris** er navnet til flere personer:

*William Harris (strandloffer) (1813-1888), en britisk «strandloffer».
*William Harris (svømmer), William White Harris, Jr. (1897-1961), en amerikansk svømmer som deltok i de olympiske leker 1920 i Antwerpen.
Jæren Avis AS

**Jæren Avis AS** er en bedrift som eier flere av avisene i Rogaland. Selskapet eier helt *[[Gjesdalbuen]]*, *[[Jærbladet]]*,  *[[Sandnesposten]]*, *[[Solabladet]]* og *[[Strandbuen]]*, og har 51 prosent eierskap i *[[Bygdebladet Randaberg og Rennesøy]]*.

## Eksterne lenker
* Om eierskapet til Jæren Avis AS
Baron Baden-Powell

**Baron Baden-Powell**, av Gilwell i Essex, er en høyadelstittel i Det forente kongerike. Tittelen ble opprettet i 1929 for Robert Baden-Powell, som var militær og dessuten grunnlegger av speiderbevegelsen. Fra 1922 var han også 1. baronett Bentley.

## Baroner Baden-Powell

* **19291941:** Robert Baden-Powell, 1. baron Baden-Powell (1857&ndash;1941)
* **19411962:** Peter Baden-Powell, 2. baron Baden-Powell (1913&ndash;1962)
* **1962:** Robert Baden-Powell, 3. baron Baden-Powell (f. 1936)

Den fremste arving er den 3. barons yngre bror, Michael Baden-Powell (f. 1941).

## Litteratur
* Kidd, Charles, og Williamson, David (red.): *Debrett's Peerage and Baronetage* 1990-utgave. New York: St Martin's Press, 1990.
Josh Keaton

**Joshua Luis «Josh» Wiener** (født 8. februar 1979) er en amerikansk skuespiller, stemmeskuespiller, vokalist og musikkprodusent.

## Eksterne lenker
* 
* 
*  Josh Keaton på Myspace
Guyana under OL

**[[Guyana]]** deltok første gang i olympiske leker under Sommer-OL 1948 i London under sitt koloninavn *[[Britisk Guyana]]*, og har siden deltatt i alle sommerlekene unntatt Sommer-OL 1976 i Montréal. De har aldri deltatt i vinterlekene.

Guyanas ene medalje ble vunnet av Michael Anthony i boksing, bantamvekt under Sommer-OL 1980 i Moskva.

## Medaljeoversikt

## Eksterne lenker
* Guyanas OL-statistikk på Olympedia.org
* Guyanas OL-statistikk  på Sports-reference.com
Popo the Puppet

«**Popo the Puppet**» er en amerikansk filmsang, skrevet av Sylvia Fine. Den ble sunget og danset til av hennes ektemann, Danny Kaye, og et kor som forestilte marionetter i filmmusikalen, *[[På rivieraen]]* (*On the Riviera*) fra 1951.

Kaye spilte inn sangen på plate 27. juni 1950. Den ble utgitt på singlen Decca 9-27199. A-siden var «Tubby the Tuba Song».

## Norsk versjon
Arne Bendiksen har skrevet en norsk tekst. Den bærer tittelen «Poppo».

### Innspilling
*Arne Bendiksen. Innspilt i 1965. Utgitt på singlen Triola TN-402. B-siden var «Karusellen».

## Referanser
Franco La Cecla

**Franco La Cecla** (født 1956) er en italiensk arkitekt og antropolog, mest kjent for sin kritiske holdning til hva han anser som en arkitektur som umenneskeliggjør byer, i Norge vist ved Barcode i Bjørvika.

Franco La Cecla har undervist i antropologi blant annet ved Universitetet i Bologna og University of California, Berkeley.

## Referanser
Johan Kirksæter

**Johan Kirksæter** (født 16. januar 1857 på Kyrksæterøra i Trøndelag, død 10. juli 1920 i Trondhjem) var en norsk urmaker, emissær og politiker (V). Han var stortingsrepresentant for Trondhjem og Levanger 1901–1903 og 1907–1908.

Han var sønn av gårdbruker og urmaker Arnt Pedersen Quikne og hustru Anne Kirksæter. Hans søstersønn var stortingsmann Endre Witzøe. Etter underoffiserskolen i Trondhjem i 1877 gikk han i lære som urmaker. Han giftet seg i 1884 med husmannsdatteren Anna Holme fra Verdal. Han drev sin urmakerforretning i Øvre Bakklandet 35, hvor familien også bodde.

Kirksæter ledet avholdsbevegelsens politiske felleskomité i byen. Han var innvalgt i Trondhjem bystyre og formannskap for Edruelighetsvennene fra 1898 til 1901 og igjen fra 1904. Kirksæter var innvalgt på Stortinget fra kjøpstedene Trondhjem og Levanger fra 1901 til 1903, valgt for Venstre, og satt i Stortingets næringskomité. Fra 1907 til 1908 møtte han fast for statsråd Magnus Halvorsen fra Bakklandet krets i Trondhjem og Levanger; de var valgt i samarbeid mellom Venstre og Samlingspartiet for å demme opp for Arbeiderpartiet i kretsen. Også i denne perioden satt Kirksæter i næringskomiteen.

Etter tiden på Stortinget var Kirksæter emissær for avholdslosjen Godtemplarordenen/IOGT, tidligere for Det Norske Totalavholdsselskap. Fra 1909 til 1911 var han storsekretær og forretningsfører i IOGT. Han døde av kreft i 1920.

## Referanser


## Eksterne lenker
*
NAV (TV-serie)

***NAV*** er en norsk komiserie som gikk på TVNorge i 2012. Den er en oppfølger til NRK-serien *[[Etaten]]* fra 2006. 

Serien ble en seermessig flopp.

## Rolleliste
* Atle Antonsen – Tor Varhaug, nyansatt på NAV-kontoret
* Ingar Helge Gimle – arbeidssøkeren Rune
* Josefine Bornebusch – NAV-sjefen Linda
* Anna Bache-Wiig – resepsjonisten Unni
* Jan Sælid – NAV-kollegaen Rikard
* Odd-Magnus Williamson – Ståle
* Frank Ole Sætrang – Reinert

## Mottakelse og seertall
Mottakelsen fra TV-anmelderne var blandet. 

Første episode ble sett av 534 000 seere, noe som var høye tall for TVNorge. Etter det falt seertallene drastisk og ble i snitt liggende på under 300 000. Enkelte episoder var godt under 200 000.

## Episodeliste

## Referanser
Nårje

***Nårje*** er en norsk humorserie som gikk på TV 2 fra 2012 til 2013. Serien var en sketsjebasert opplysningserie om nordmenns underfundigheter, sett fra et svensk perspektiv. Hovedrollene ble spilt av Otto Jespersen, Henriette Steenstrup og John Brungot.

Anmelderne var over gjennomsnittet fornøyde med serien.

Premieren ble sett av 396 000.

## Medvirkende
**Faste skuespillere**
* Otto Jespersen
* Henriette Steenstrup 
* John Brungot

**Fremtredende gjesteroller**
* Freddy dos Santos
* Fridtjov Såheim
* Atle Pettersen
* Jørn Hoel

## Referanser
Blah, Blah, Blah

**«Blah, Blah, Blah»** er en amerikansk novelty song, skrevet og fremført av sangeren, låtskriveren og restaurantøren, Nicola Paone.

«Blah, Blah, Blah» refererer til det sangens jeg-person oppfatter den sjalu hustruens mishagsytringer som.

Paones versjon ble utgitt på singlen ABC-Paramount 45-9993. A-siden var «Ciao, Bellezza».

## Norsk versjon
Einar Schancke har skrevet en norsk tekst. Den norske tittelen er «Blah, blah, blah, blah, blah, blah, blah, blah».

### Innspilling
Rolf Just Nilsen som Sofus Anderssen (Anderssen med to s'er). Innspilt i 1964. Utgitt på singlen Nor-Disc NOR&nbsp;100.

## Listeplassering
Paones versjon kom på den amerikanske Cash Box-listen 31. januar 1959 og lå der i åtte uker med en 36.-plass som beste resultat.

## Referanser
Software Park Thailand

**Software Park Thailand** er en statlig etat under *Thailand National Science and Technology Development Agency*, og ble etablert for å stimulere industrien for programvareutvikling i Thailand. Software Park Thailand har også opprettholdt et nært samarbeid med den privat sektoren.

En av Software Park Thailands parker ligger i Pak Kret byen, som ligger i Nonthaburi provinsen i Thailand. 

## Andre softwareparker i Thailand

* E-saan Software Park, ligger i Khon Kaen, Thailand og ble etablert i desember 2003
* MISOLIMA Software and Technology Park, ligger i Chiang Mai
* Software Park Phuket, ligger på øya Phuket, Thailand
* Samui Software Park, ligger på øya Samui, Thailand 
* Korat Software Park, ligger i Nakhon Ratchasima, Thailand 

## Referanser


## Eksterne lenker
* Software Park Thailand
Victoria Løvdal

**Victoria Christine Aarnæs Løvdal** (født 24. mars 1995) er en norsk ishockeyspiller. Som 15-åring debuterte hun på det norske U18-landslaget under VM 1. divisjon i Piestany i Slovakia. Sesongen 2011/12 ble hun utnevnt til kaptein for Norges U18-landslag. Hun ble samme år kåret til «Beste defensman player» under verdensmesterskapet for jenter U18 1. divisjon, som ble spilt i Tromsø. Løvdal debuterte på Norges kvinnelandslag i ishockey begynnelsen av sesongen 2011/12.

## Referanser


## Eksterne lenker
*
Somoza-familien

**Somoza-familien** var et innflytelsesrikt politisk dynasti som hersket i Nicaragua i form av det som kan kalles et arvelig diktatur. De innehadde makten samlet i 43 år, som de facto presidenter i tillegg til at de var den reelle makten bak andre presidenter, under deres kontroll av Nasjonalgarden. Dette styret falt til slutt som følge av en revolsjon ledet av Den sandinistiske frigjøringsfront.

De tre fra Somoza-familien som var president i Nicaragua:
*Anastasio Somoza García (1896-1956; president 1937-1947, 1950-1956), dynastiets far.
*Luis Somoza Debayle (1922-1967, president 1956-1963), hans eldste sønn.
*Anastasio Somoza Debayle (1925-1980, president 1967-1972, 1974-1979), hans andre sønn.

Andre medlemmer av Somoza-familien:
*Hope Portocarrero, Anastasio Somoza Debayles kone
*Anastasio Somoza Portocarrero, Anastasio Somoza Debayles sønn
*Bernabé Somoza, en rebell fra 1800-tallet
Fanaa

**Fanaa** er sufi-termet for «oppløsning» eller «tilintetgjørelse» av «selvet» eller Muraqaba. Det betyr å oppløse ens ego, mens man fortsatt lever fysisk. Personer som har inngått denne oppvåkningstilstanden beholder en bevissthet om den indre enhet (tawhid) mellom Gud og alt som eksisterer, herunder enkeltes sinn. Det er kombinert konseptuelt med «baqaa», livsopphold, som er tilstanden av ren bevissthet og dveling i Gud.
Gulljentutn våre

**«Gulljentutn våre»** er en norsk sang, skrevet av Vidar Sandbeck og framført av skiløperen Ingrid Wigernæs; først i tv i 1966 og deretter på plate i 1968.

## Jentut'n
Ingrid Wigernæs regnes som opphavet til uttrykket «jentut'n», som er Hemsedalsdialekt for jentene. Ordet ble brukt av Wigernæs da hun omtalte lagvenninnene på stafettlaget i langrenn VM i 1966, og senere brukte hun det når hun omtalte landslagsjentene hun trente. Kvinnelandslaget, som vant stafettgull i Vinter-OL 1968, ble derfor «Gulljentutn».

## Innspilling
*Ingrid Wigernæs. Utgitt på singlen Troll TR&nbsp;245 i 1968

## Referanser
Julia Winter

**Julia Winter** (født 17. mars 1993 i Stockholm) er en svensk skuespiller. Hun er kjent for rollen som *Veruca Salt* i filmen *[[Charlie og sjokoladefabrikken (2005)|Charlie og sjokoladefabrikken]]* fra 2005.

## Eksterne lenker
*
Larsøya

**Larsøya** er en liten øy på sørvestkysten av Bouvetøya i Sør-Atlanteren. Den har en utstrekning på om lag 500 meter og skilles fra Catoodden ved Mottesundet. Hun er veldig flat; høyeste punkt ca. 2 moh.

Øya ble første gang kartlagt i 1898 av en tysk ekspedisjon under ledelse av Carl Chun. I forbindelse med den første Norvegia-ekspedisjonen ble det foretatt en ilandstgning på Larsøya i desember 1927. Under den andre (1928/29) og tredje (1929/30) Norvegia-ekspedisjonen ble det satt opp to små depothytter på øya.

Øya er navngitt etter hvalfangstrederen Lars Christensen som finansierte Norvegia-ekspedisjonene.

## Kilder
*Larsøya Stadnamn i norske polarområde, Norsk Polarinstitutt
*Lars Island i Geographic Names Information System, U.S. Geological Survey
Baqaa

**Baqaa**, (bokstavelig: varighet), er et begrep som brukes i sufi-filosofi som beskriver en bestemt tilstand til livet med Gud, gjennom Gud, i Gud og for Gud. Det er toppen av den mystiske manazil, det vil si målet eller oppholdssted. Baqaa består av tre grader, hvor hver og en refererer til et bestemt aspekt av de guddommelige manifestasjoner  forstått som et prinsipp om eksistens i sin kvalitative utvikling, bestående av tro, kunnskap og nåde.
Christoffer Schander

**Carl Fredrik Christoffer Schander** (født 21. mai 1960 i Häverö församling (Hallstavik) i Sverige, død 20. februar 2012) var professor i marinbiologi ved Universitetet i Bergen. Han var også tematisk leder ved Centre of Excellence i geobiologi. Hans doktoravhandling (1997) fra Universitetet i Gøteborg behandlet de evolusjonære relasjonene til den parasittiske gastropod-familien Pyramidellidae. Han jobbet på marine virvelløse dyr, hovedsakelig bløtdyr, og har publisert mer enn 90 vitenskapelige artikler i fagfellevurderte tidsskrifter, hvorav 76 er indeksert i Web of Knowledge. Fjorten av dem har blitt sitert ti ganger eller mer.

Ifølge Schander var målet med hans forskning å forstå den rollen som evolusjonære krefter og fylogeni har spilt i å skape organismemangfold. For å utvikle denne forståelsen brukte han fylogenetiske analyser som integrerte morfologiske, ultrastrukturelle og molekylære data. Hans forskning fokuserte på bløtdyr på grunn av det fantastiske, morfologiske mangfoldet av nyere taxa, og som på grunn av fossilene kan dateres tilbake til prekambrium. Mer spesifikt har hans forskning fokusert på ectoparasitic pyramidellid-snegler og aplacophorans som er en klasse av små, dypvanns, utelukkende bentiske, marine bløtdyr. Han var også interessert i biogeografi av disse dyrene, og studerte også forholdet mellom bløtdyr og andre dyregrupper og populasjonsgenetikk av flere organismer.

I tillegg til taksonomi og systematikk, har Schander også publisert flere artikler om bruk av formalinfiksert vev i molekylære studier. Han var også aktiv i DNA-strekkodingmiljøet. 

Schander var viden kjent som en utmerket foreleser og en god underviser som inspirerte mange studenter gjennom sin karriere. For allmennheten er han kanskje mest kjent for sin forskning på Iberisk skogsnegl (Arion lusitanicus). Han hadde flere oppdrag for Artsdatabanken, og var medlem av både den svenske og norske ekspertkomitteen for rødlisting av marine virvelløse dyr.

## Personlig liv
Schander ble født i Sverige i 1960. I hjembyen Borås ble han en av de mest aktive svenske science fiction-fans på 1980-tallet, og skapte fanziner som *Semikolon A & B* og *I väntan på PEP* og *TFO Efterapa*, og som arrangør av science fiction-konvensjoner som RegnCon i 1981. 

Schander døde etter kort tids sykdom den 20. februar 2012.

## Referanser


## Eksterne lenker
* https://web.archive.org/web/20100502111252/http://www.uib.no/persons/Christoffer.Schander
* http://www.uib.no/universitetsmuseet/nyheter/2012/02/direktor-ved-universitetsmuseet-christoffer-schander-er-dod
* http://www.whoi.edu/science/B/aplacophora/C.schander.html
* http://www.uib.no/rektoratet/artikler/2012/02/minneord-ved-christoffer-schanders-bortgang
* http://nyheter.uib.no/?modus=vis_nyhet&id=50647
* http://www.uib.no/aktuelt/nyheter/2011/06/ny-museumsdirektor-med-visjoner
Zionittene

**Zionittene** (også *Sionitter*) var navnet på en pietistisk-døperisk bevegelse i 1700-tallet i Drammen, Asker og omegn. 

Zionittene oppstod da den danske teologistudenten Søren Bølle i 1737 kom til Drammen og på kort tid samlet en stor skare med tilhengere. I 1741 meldte Søren Bølle og mange andre seg ut av den norske statskirken, og kom derved i konflikt både med presteskapet og myndighetene. I mars 1742 organiserte de seg som frimenighet, og i juli 1742 praktiserte menigheten for første gang en voksendåp med full neddykking i Drammenselven ved Bragernes. Året etter ble fire av gruppens ledere forvist til Altona i det dengang danske Holsten, andre fikk tukthusstraffer. En del av zionittene fulgte sine ledere til Altona. Noen av dem sluttet seg senere til mennonittene, mens andre vendte tilbake til Norge. Zionittene ønsket en fullstendig atskillelse av stat og kirke, full trosfrihet, voksendåp og et allment presteskap. Bølle stod også i kontakt med radikal-pietistiske tunkere (Schwarzenau Brethren) fra Krefeld.

Også i den tyske byen Elberfeld fantes på 1700-tallet en radikal-pietistisk gruppe med navnet *Zioniten*.

## Litteratur
* Sørensen: *Zioniterne, En religiøs Bevægelse i Drammen og Omegn i Midten af det 18de Aarh.*, Kristiania 1904.
* Fridtjof Valton: *De norske vekkelsers historie*, Oslo 1942.
* Line Gjersø: *Zionittene : "stolte religionens foragtere" : norske radikalpietister i statspietismens tid,* Oslo, 1996.

## Eksterne lenker
* Om Zionittene
* Om Søren Bølle
Marwar

**Marwar** er en region i Tharørkenen i delstaten Rajasthan i India, ikke å forveksle med Mewar (Udaipur) sørøst i samme delstat. Marwar benyttes også som alternativt navn for fyrstestaten Jodhpur. Navnet Marwar betyr «dødstrakten», en henvisning til det tørre, sandete landskapet. Byen Jodhpur, som er regionens sentrum, ble anlagt i 1459. Andre byer som har vært regnet til regionen er Ajmer, Bikaner, Jaisalmer, Umarkot og Jainagar.

## Referanser
Polaråret 1919

## Ekspedisjoner

### Arktis
*Maud-ekspedisjonen 1918–25 der Roald Amundsen førte «Maud» gjennom Nordøstpassasjen.
*Den tredje Thule-ekspedisjonen 1919 der Knud Rasmussen utforsker Nord-Grønland og legger ut depoer for Amundsens Maud-ekspedisjon.
*Den fjerde Thule-ekspedisjonen 1919–20 der Knud Rasmussen utforsker Øst-Grønland.

### Antarktis
*I den antarktiske hvalfangstsesongen 1918–19 opererer sju landstasjoner, 6 hvalkokerier og 50 hvalbåter. Fangsten var 4&nbsp;787 hval.
*I den antarktiske hvalfangstsesongen 1919–20 opererer sju landstasjoner, 6 hvalkokerier og 44 hvalbåter. Fangsten var 5&nbsp;441 hval.

## Begivenheter og etableringer
*Kommissiya po Izucheniya Severa (Kommisjonen for studier av nordområdene), det senere sovjetiske Institutt for arktisk og antarktisk forskning, etableres i Leningrad. 

## Oppdagelser og vitenskapelige resultater
*

## Fødsler
*20. juli – Edmund Hillary, britisk fjellklatrer og oppdager.

## Dødsfall
*3. mars – Johan Koren, norsk pioner, jeger og polarutforsker.
*16. desember – Henry Frederick Stephenson, britisk marineoffiser og Arktis-utforsker.
*Valerian Albanov, russisk sjøfarer og Arktis-utforsker.

## Referanser


## Litteratur
*
*
Mange flagg – ingen grenser

***Mange flagg – ingen grenser*** er en norsk dokumentarfilm fra 1991, regissert av Kikki Engelbrektson. Den handler om den fjerde store norske Antarktis-ekspedisjonen som ble organisert av Norsk Polarinstitutt fra 1989 og 1990.

## Referanser


## Eksterne lenker
*
Døden tar buss (hørespill)

***Døden tar buss*** er et norsk kriminalhørespill som gikk på NRK Radio påsken 2008. Serien handler om politimannen Martin Beck og er basert på Sjöwall & Wahlöös roman med samme navn. Hørespillet ble produsert av NRK Radioteateret og er i to deler. 

Hørespillet er også utgitt på CD.

## Medvirkende
*Martin Beck – Bjørn Skagestad
*Lennart Kollberg – Mads Ousdal
*Gudrun – Ine Finholt Jansen
*Einar Rønn – Trond Brænne
*Gunvald Larsson – Geir Kvarme
*Åsa Torell – Mariann Hole
*Sykepleieren – Elisabeth Seljevold Fladmoe
*Jøran Bork – Jan Erik Madsen
*Camaro – Bjørn Sundquist
*Malin – Ulrikke Hansen Døvigen
*Horst – Per Schaaning
*Kvinnen – Turid Gunnes
*Ellers medvirker: Mona Myklebust og Nils Nordberg

## Referanser
Buicken – store gutter gråter ikke

***Buicken – store gutter gråter ikke*** er en norsk spillefilm fra 1991, regissert av Hans Otto Nicolayssen etter eget manus. I hovedrollene er Lasse Lindtner, Helge Jordal, Anne Marie Ottersen og Dennis Storhøi. Filmen handler om to brødre, Bent og Ken, som blir adskilt etter at foreldrene deres skilles. De to brødrene møtes ikke igjen før det har gått mange år. Så en dag forsvinner Bent, og Ken begynner å lete etter ham. Kent finner Buicken til Bent kjørt av veien. Og Ken finner også dagboknotatene hans. Men Bent selv er sporløst forsvunnet.

## Eksterne lenker
* 
* *[http://www.filmweb.no/film/article253554.ece Buicken – store gutter gråter ikke]* hos Filmweb
Vasaloppet 1971

**Vasaloppet 1971** ble arrangert den 7. mars 1971, og var den 48. utgaven av Vasaloppet. 

## Resultat
*Not: Pl = Plassering, Tid = Sluttid*

## Referanser


## Eksterne lenker
* Vasaloppets hjemmeside
Tuva fra Tarva

***Tuva fra Tarva*** er en norsk dokudrama for barn som ble sendt på NRK Super i 2010. Den er innspilt på øya Tarva, i Bjugn kommune i Trøndelag. 

## Handling
Serien handler om Tuva som er sju år og skal flytte fra byen og ut til den lille øya Tarva. Det vil hun ikke, og prøver å finne ut hvordan hun kan slippe. Etterhvert som hun blir kjent med øya og de som bor der, finner hun ut at det slettes ikke er så verst å bo ute i havgapet.

## Referanser


## Eksterne lenker
*
Best

**Best** kan vise til:

* Kvalitet – (bra, bedre, best)
* ''Best'' (album) – et musikkalbum med Al DeLoner 
* «The Best»  – en sang innspilt av blant andre Tina Turner
* Best stasjon – en norsk bensinstasjonkjede
* Best Western – en amerikansk hotellkjede
* Best (Noord-Brabant) – en kommune i Noord-Brabant, Nederland

## Personer
* Ahmed Best – en amerikansk stemmeskuespiller
* Edna Best – en britisk skuespiller
* George Best – en nordirsk fotballspiller
* John William Best – en britisk pilot
* Leon Best – en irsk fotballspiller
* Pete Best – en britisk musiker
* Sigismund Payne-Best – en britisk agent
* Werner Best – en tysk jurist

## Se også
* Best effort
* Best of:
Andreas Myran Steen

**Andreas Myran Steen** (født 23. desember 1988) er en norsk tidligere langrennsløper som representerte Leksvik Idrettslag og Team Jobzone.

Han debuterte i verdenscupen i langrenn den 11. mars 2011 i Holmenkollen. Hans beste resultat i verdenscupen er en 17.-plass fra sprintrennet i Planica i januar 2016. Han har tre NM-medaljer i stafett.

Etter å ha avsluttet den aktive karrieren i 2017 har Steen jobbet som eiendomsmegler.

## Referanser


## Eksterne lenker
*
De store Chola-templene

**De store Chola-templene** er en samlebetegnelse for tre hindutempler som UNESCO har ført opp på listen over verdensarven. Templene stammer fra Chola-dynastiet (800- til 1200-tallet) og er lokalisert seg i den indiske delstaten Tamil Nadu. Det dreier seg om Brihadishwaratempelet i Thanjavur, Brihadisvaratempelet i Gangaikonda Cholapuram og Airavatesvaratempelet i Darasuram. Førstnevnte ble satt på verdensarvliste i 1987. I 2004 ble oppføringen utvidet med de to andre templene.

## Oversikt

## Referanser


## Eksterne lenker
*
Faslikalenderen

**Faslikalenderen** er en solkalender innført av keiser Akbar av Mogulriket og benyttet på det indiske subkontinent. Faslikalenderen tok utgangspunkt i den islamske kalenderens år 963, tilsvarende 1555–1556 i den gregorianske kalender, og startet tidsregningen i år derfra etter systemet fra samvatkalenderen. Kalenderen er tilpasset innhøstingsesongene og skatteinnkrevingen som fulgte disse.

Faslikalenderen ble innført fordi den islamske kalenderen var ute av takt med innhøstingene i landbruket, slik at bøndene måtte betale skatt til andre tider enn da avlingene ble høstet. I Mogulriket fant årsskifte etter faslikalenderen sted i midten av april, da bøndene betalte skatt av vinteravlingen.

## Varianter
Det utviklet seg flere varianter av faslikalenderen i ulike deler av India. I Deccan ble faslikalenderen innført på 1630-tallet av stormogul Shah Jahan.

Fyrstestaten Hyderabad, som benyttet faslikalenderen i statsforvaltningen, hadde et fasliår som begynte i oktober regnet i den gregorianske kalender. Året startet her med måneden azur. I den hyderabadske faslikalender var månedsnavnene:

Den zoroastriske faslikalenderen, innført på 1800-tallet, er egentlig en iransk 
jalalikalender.

## Referanser
Tirreno–Adriatico 2012

**Tirreno-Adratico 2012** var den 47. utgaven av sykkelrittet Tirreno–Adriatico. Den ble arrangert fra 7. til 13. mars 2012 og gikk over 7 etapper. 

## Deltagende lag
***ProTeam:** Ag2r-La Mondiale, Pro Team Astana, BMC Racing Team, Euskaltel-Euskadi, FDJ BigMat, Garmin-Barracuda, GreenEDGE, Katjusja, Lampre-ISD, Liquigas-Cannondale, Lotto-Belisol, Movistar Team, Omega Pharma - Quick-Step, Rabobank, RadioShack-Nissan, Team Saxo Bank, Team Sky og Vacansoleil-DCM. 
***Profesjonelle kontinentallag:** Acqua & Sapone, Colnago CSF Inox, Colombia-Coldeportes og Farnese Vini Selle Italia

## Etapper
### 1. etappe
7. mars – San Vincenzo – Donocratico, 16.9 km (lagtempo)

### 2. etappe
8. mars – San Vincenzo – Indicatore, 230 km

### 3. etappe
9. mars – Indicatore – Terni, 178 km

### 4. etappe
10. mars – Amelia – Chieti, 250 km

### 5. etappe
11. mars – Martinsicuro – Prati di Tivo, 196 km

### 6. etappe
12. mars – Offida – Offida, 181 km

### 7. etappe
13. mars – San Benedetto del Tronto, 9.3 km (ITT)

## Sammenlagt i de ulike konkurransene

## Eksterne lenker
*
Kent Ove Clausen

**Kent Ove Clausen** (født 7. november 1985) er en norsk langrennsløper som representerer Tydal IL.

Han debuterte i verdenscupen i langrenn den 5. mars 2008 i Drammen.

## Referanser


## Eksterne lenker
*
Haiti under OL

**[[Haiti]]** deltok første gang i olympiske leker under Sommer-OL 1900 i Paris, men deltok ikke igjen før Sommer-OL 1924 i Paris og deltok heller ikke mellom 1936 og 1956. De deltok under Sommer-OL 1960 i Roma, men deltok ikke under Sommer-OL 1964 i Tokyo eller Sommer-OL 1968 i Mexico by. Bortsett fra at de boikottet Sommer-OL 1980 i Moskva, har Haiti deltatt under alle sommerlekene siden Sommer-OL 1972 i München. Haiti deltok for første gang i vinterlekene i Vinter-OL 2022 i Beijing. 

## Medaljeoversikt

## Eksterne lenker
* Haitis OL-statistikk på Olympedia.org
* Haitis OL-statistikk  på Sports-reference.com
Honduras under OL

**[[Honduras]]** deltok første gang i olympiske leker under Sommer-OL 1968 i Mexico by og har siden deltatt i de fleste sommerlekene unntatt Sommer-OL 1972 i München og Sommer-OL 1980 i Moskva. Deres hittil eneste deltakelse i vinterlekene var under Vinter-OL 1992 i Albertville. Honduras har aldri vunnet noen medalje.

## Medaljeoversikter

## Eksterne lenker
* Honduras' OL-statistikk på Olympedia.org
* Honduras' OL-statistikk  på Sports-reference.com
Lycaenesthini

**Lycaenesthini** er en delgruppe som tilhører undergruppen blåvinger i den artsrike familien glansvinger (Lycaenidae).

## Utseende
Små til middelsstore (vingespenn 16-40 millimeter), spinkle sommerfugler uten stjert eller med 2-3 korte, håraktige stjerter på bakvingen. Oversiden er mørk brun, hos hannene gjerne med en blå eller blåfiolett metallglans som vanligvis ikke er like sterkt som hos mange andre blåvinger. Andre arter har oransje, eller sjeldnere, hvite felter. Hunnene er mer ensfarget brune. Undersiden er lysbrun, gjerne med hvitkantede tverrbånd, men uten eller med få mørke flekker.

## Levevis
Larvene kan lever på en rekke ulike busker og trær, men finnes ofte på akasieslekten (*Acacia*).

## Utbredelse
De fleste av artene lever i Afrika, men det finnes også en gruppe i Sørøst-Asia (nord til Himalaya) og Australia.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea)
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **blåvinger** (Polyommatinae) 
****** stamme Lycaenesthini
******* slekt *[[Anthene]]* Doubleday, 1847 – ca. 100 arter
******* slekt *[[Cupidesthes]]* Aurivillius, 1895 – 18 arter
******* slekt *[[Neurellipes]]* Bethune-Baker, 1910 – 8 arter
******* slekt *[[Neurypexina]]* Bethune-Baker, 1910 – 4 arter
******* slekt *[[Triclema]]* Karsch, 1893 – 20 arter

## Eksterne lenker
* 
* Norges sommerfugler – Glansvinger
* Brower, Andrew V. Z. 2007. [Polyommatinae in The Tree of Life Web Project, http://tolweb.org/ http://tolweb.org 
* www.funet.fi – Polyommatinae
Hongkong under OL

**[[Hongkong]]** deltok første gang i olympiske leker i Sommer-OL 1952 i Helsingfors som britisk koloni. De har siden deltatt i alle sommerlekene unntatt Sommer-OL 1980 i Moskva som de boikottet. Hongkongs første deltakelse i vinterlekene var i Vinter-OL 2002 i Salt Lake City.

## Medaljeoversikter

## Eksterne lenker
* Hongkongs OL-statistikk på Olympedia.org
* Hongkongs OL-statistikk  på Sports-reference.com
Tohil Mons

**Tohil Mons** er et fjell på Io, en av Jupiters måner. Fjellet er 5400&nbsp;m høyt og ligger i Culann-Tohil-regionen på Ios antijovianske halvkule. Fjellet er oppkalt etter den mayanske værguden Tohil.

Tohil Mons er en av de mest geologisk komplekse fjellene i solsystemet siden fjellet fremviser bevis for å ha blitt dannet fra andre fjell gjennom tektonikk og erosjonsprosesser kombinert med silikate vulkanbergarter eller magmaaktivitet.

## Referanser